Aðgerða þörf strax - Tillaga að aðgerðahópum

Hér er grimm spá sem þarf ekki að verða að veruleika. Haldi ríkisstjórnin áfram að gera ekki neitt, eins og tíðkast hefur síðustu mánuði og ár, þá mun ekkert koma í veg fyrir að framtíðarsýn Seðlabankans renni upp.

Nú þarf strax að grípa til aðgerða og fá færustu sérfræðinga landsins og þá erlendu aðila sem næst í til að mynda nokkur aðgerðaráð. Ég sé fyrir mér að þessi ráð verði um eftirfarandi málefni:

Fjármálaumhverfi: Verkefnið að fara yfir og endurskoða allt regluumhverfi fjármálamarkaðarins.
Bankahrunið og afleiðingar þess: Verkefnið að fara yfir aðdraganda bankahrunsins svo hægt sé að læra af reynslunni og draga menn til ábyrgða.
Atvinnumál: Verkefnið að tryggja eins hátt atvinnustig í landinu og hægt er á komandi mánuðum.
Húsnæðismál: Verkefnið að finna leiðir til að koma veltu á fasteignamarkaði aftur á stað.
Skuldir heimilanna: Verkefnið að finna leiðir til að koma í veg fyrir fjöldagjaldþrot heimilanna í landinu.
Ímynd Íslands: Verkefnið að endurreisa ímynd Íslands á alþjóðavettvangi.
Félagslegir þættir: Verkefnið að byggja upp félagslega innviði landsins.
Ríkisfjármál: Verkefnið að móta hugmyndir um hvernig rétta má af stöðu ríkissjóðs.
Peningamál: Verkefnið að fara ofan í peningamálastefnu Seðlabanka Íslands, endurskoða hana eftir þörfum og hrinda í framkvæmd breyttri stefnu með það að markmiði endurreisa traust umheimsins á Seðlabanka Íslands
Gengismál: Verkefnið að skoða möguleika í gengismálum og leggja fram tillögur um framtíðartilhögun.
Verðbólga og verðbætur: Verkefnið að fara yfir fyrirkomulag þessara mála og leggja til umbætur sem gætu stuðlað að auknum stöðugleika.
Framtíð Íslands - Á hverju ætlum við að lifa: Verkefnið að móta framtíðarsýn fyrir Ísland varðandi nýja atvinnuvegi.
Framtíð Íslands - Hvernig þjóðfélag viljum við: Verkefnið að móta framtíðarsýn fyrir Ísland varðandi inniviði þjóðfélagsins.

Þessir hópar þurfa að vera fleiri, en ég læt þessa upptalningu duga.

Hóparnir þurfa að vera ópólitískir. Fyrir hverjum hópi fari einstaklingar úr atvinnulífinu eða háskólasamfélaginu. Stærð hópa velti á umfangi vinnu og hversu brýn viðfangsefnin eru. Stærri hópar þurfa lengri tíma. Mikilvægt sé að allir geti komið skoðunum sínum að. Misjafnt er hve hratt hóparnir þurfa að vinna, en ljóst að "neyðarhóparnir" þurfa að vinna hratt og vel.

Ég vona náttúrulega að þessi vinna sé þegar farin í gang, a.m.k. að einhverju leiti. Málið er að þetta þolir enga bið, þar sem töf á endurreisnarstarfi mun bara gera kreppuna verri.

Fyrri ummæli:
Það sem þarf er að taka verðtrygginguna af strax. Ég bara trúi ekki að þessir ráðamenn sem sitja núna átti sig ekki á því að fólk fer hættir að borga af eignum sínum og hver á þá að borga við þessar örfáu hræður sem eftir verðum. Ég segi nei takk við erum ekki borgunarmenn fyrir öllu sem á eftir kemur. Ég og mínir hafa alltaf haft mikið álit á Geir og félögum en hann er fallinn. Hvað eiga þeir Geir og Árni mikið af hlutabréfum eða tókst þeim að selja rétt áður en bankarnir voru teknir. Þori að hengja mig upp á að það sé þannig í stöðunni þess vegna þora þeir ekki að láta rannska málin ofan í kjölinn. Og kannski að Alþjóðagjaldeyrissjóðurinn sé vilji ekki lána svo spilltum stjórnarmönnum

Sæll.

Núna er ekkert víst að við fáum lánafyrirgreiðslu frá IMF eða frá neyðarsjóði Evrópubandalagsins.

Við erum á illa laskaðri þjóðarskútu sem varla er sjófær með gjaldmiðil sem enginn hefur traust á og við sjálf höfum pissað á síðustu mánuðina. Þessir sömu aðilar Hollendingar og Bretar ofl. vilja ekki lána okkur fyrr enn gengið er frá þeirri skuldasúpu sem bankarnir okkar skyldu við sig og við erum að reyna að flýja frá. Þessir sömu aðilar sitja innan veggja hjá EB og það má heita ótrúlegt að við fáum þar einhvern forgang og einhverja aðra meðferð varðandi aðild að myntbandalaginu og ótrúlegt að við verðum undanþegin þeim skilyrðum sem þar eru hvað varðar skuldsetningu og halla á ríkisfjárlögum. Menn tala eins og EB aðild er valkostur í þeirri stöðu sem við erum en er hreint ekki viss um að þeir vilji okkur og það verður ekki á okkar forsendum.

Allar mildandi aðgerðir, þar sem notað er opinbert fé eða sjóðir núna eru á dýru erlendu lánsfé og það rýrir okkar lánstraust enn meir og veikir okkar efnahagslega trúverðugleika, sem síðan grefur undan gjaldmiðlinum og það eykur enn fremur á hörmungar skuldsettra heimila. Það er vont núna, en því miður,... lengi getur vont versnað. Þetta er hinn sári sannleikur.

Ef þessi samningur við IMF fer út um þúfur sem líkur eru á er framtíðin geysilega svört fyrir íslenskt efnahagslíf lægðin verður djúp og löng.
Þessar óskir þínar eru til góðra gjalda verðar en væntanlega margar ekki raunhæfar.

Traust á íslensku efnahagslífi er ekkert og það verður að byggja það frá grunni. Grunnurinn er að strika út hallan á ríkisútgjöldunum það er alveg gríðarlega mikilvægt. Það þarf að gerast óháð öllu öðru og næstum sama hvað það kostar. Það verður gríðarlega sársaukafullt. ef það bregst er vá fyrir dyrum. Gjaldmiðillin mun gjörsamlega verða verðlaus og það verður mikið meiri áfall en þessi hækkun á stýrivöxum. Við getum ekki haldið áfram að falsa lífskjör í landinu með að pumpa inn erlendu fjármagni. Nú þarf að borga niður lán og koma á trausti. Heimurinn fylgist með okkur. Nú koma athafnir framar orðum. Alllir bíða.....

||

Sæll Marinó

Þarna eru á ferðinni vandaðar og góðar tillögur að vinnuhópum til að vinna eð endurreisn samfélagsins. Slíkir vinnuhópar geta svo tilnefnt í undirhópa til að skoða einstaka þætti.

Nokkrar spurningar.

Hefur þessum tillögum verið komið á framfæri annarsstaðar er hér á blogginu, ef svo er þá hvar.
Er einhver hópur fólks með þér í þessu eða hópur/hópar sem þú veist um að væru tilbúnað koma að svona vinnu.
Er einhverjir sem þú mundir mæla sérstaklega með sem til að taka að sér að leiða einstaka hópa.

Varðandi spá Seðlabankans þá er hún væntanlega byggð á því að peningamálastefnan verði óbreytt og ég set því ákveðinn fyrir vara við hana.

Að þessu máli verður að vinna hratt og vel.

||

Ein spurning í viðbót.

Er kominn af stað einhver hópur til að ýta málinu úr vör, þrýsta á að þessi vinna fari af stað með þessum hætti.

Ummæli:
Sæll Marinó

Var að senda Guðbjarti Hannessyni þingmanni Samfylkingar þennan póst. Hann kom inn á þing eftir síðustu kosningar og er því "ekki mjög spilltur" Hann vinnur mikið með Jóhönnu Sig.

Sæll Guðbjartur

Ég er hér að send þér link á bloggsíðu hja Marinó G Njálssyni http://marinogn.blog.is/blog/marinogn/entry/701457/
Hann setti þessar tillögur inn á bloggið sitt í dag og ég spyr
Er komin af stað vinna í þeim eða sambærilegum flokkum og hann setur þarna fram og er búið að skipa hópa til að vinna eitthvað svipað.
Ég veit um hópinn hennar Jóhönnu sem Gylfi Arnbjörnsson stýrir. Ef komnir eru af stað fleiri hópar, væri afar kærkomið fyrir almenning að fá af því fréttur. Fólk er svo hrætt.

Með kveðju
Hólmfríður Bjarnadóttir
Sjólíf ehf
Höfðagötu 1
531 Hvammstanga
GSM 8607252

ÞÚ FINNUR ALLTAF LEIÐ EF ÞÚ LEITAR.

Verkefni: Uppbyggilegir eiginleikar
Merking: Ræða ákveðna punkta